CELEX: 32018D0927
Language: lv
Date: 2018-06-27 00:00:00
Title: Komisijas Īstenošanas lēmums (ES) 2018/927 (2018. gada 27. jūnijs), ar ko groza Īstenošanas lēmumu (ES) 2015/789 par pasākumiem, kas veicami, lai novērstu Xylella fastidiosa (Wells et al.) ievešanu un izplatīšanos Savienībā (izziņots ar dokumenta numuru C(2018) 3972)

29.6.2018   
            
            
               LV
            
            
               Eiropas Savienības Oficiālais Vēstnesis
            
            
               L 164/49
            
         KOMISIJAS ĪSTENOŠANAS LĒMUMS (ES) 2018/927
   (2018. gada 27. jūnijs),
   ar ko groza Īstenošanas lēmumu (ES) 2015/789 par pasākumiem, kas veicami, lai novērstu Xylella fastidiosa (Wells et al.) ievešanu un izplatīšanos Savienībā
   
      
         (izziņots ar dokumenta numuru C(2018) 3972)
      
   
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (1), un jo īpaši tās 16. panta 3. punkta ceturto teikumu,
   tā kā:
   
               (1)
            
            
               Komisijas Īstenošanas lēmuma (ES) 2015/789 (2) 4. panta 2. punkta trešā daļa ir novecojusies, jo visas izplatības ierobežošanas teritorijas (7. panta 1. punkta izpratnē) tagad ir norādītas minētā lēmuma II pielikuma sarakstā.
            
         
               (2)
            
            
               2018. gada 12. martā Itālijas varas iestādes paziņoja Xylella fastidiosa (Wells et al) (turpmāk “minētais organisms”) par uzliesmojumiem dažādās buferzonas daļās un jo īpaši par daudziem uzliesmojumiem uz dienvidiem no Apūlijas (Itālija), buferzonai blakusesošās inficētās zonas pēdējo 20 km joslā. Šo uzliesmojumu skaits ir tāds, ka jāsecina – līdzšinējā buferzonā minēto organismu izskaust vairs nav iespējams. Turklāt ar minēto organismu inficētie augi aizvākti, krietni novēlojoties, tāpēc ir augsts risks, ka minētais organisms izplatīsies tālāk uz Apūlijas reģiona ziemeļiem, jo līdzšinējās izplatīšanās ierobežošanas zonas un buferzonas vairs nepilda savu funkciju.
            
         
               (3)
            
            
               Ņemot vērā šo dinamiku, ir lietderīgi nevis noteiktās attiecīgās teritorijas noteiktās daļās ieviest izskaušanas pasākumus, bet gan paplašināt norobežoto teritoriju, uz kuru attiecas ierobežošanas pasākumi. Teritorija būtu jāpaplašina tūlīt, ņemot vērā, ka agrā pavasarī sākās minētā organisma pārnēsātāju kukaiņu lidošanas sezona, un tādēļ ir audzis risks, ka šis organisms izplatīsies tālāk pa pārējo Savienības teritoriju. Tāpēc inficētā zona būtu jāpaplašina, aptverot Brindizi un Taranto provinču pašvaldības, kurās ir konstatēti minētā organisma uzliesmojumi. Tai būtu arī jāaptver Bari provinces daļa, attiecībā uz kuru ir varbūtīgi, ka organisms tur jau ir izplatījies un ieviesies.
            
         
               (4)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Īstenošanas lēmumu (ES) 2015/789 groza šādi:
   
               1)
            
            
               lēmuma 4. panta 2. punkta trešo daļu svītro;
            
         
               2)
            
            
               lēmuma II pielikuma A daļu groza tā, kā ir izklāstīts šā lēmuma pielikumā.
            
         2. pants
   Šis lēmums ir adresēts dalībvalstīm.
   
      Briselē, 2018. gada 27. jūnijā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 169, 10.7.2000., 1. lpp.
   
   
      (2)  Komisijas 2015. gada 18. maija Īstenošanas lēmums (ES) 2015/789 par pasākumiem, kas veicami, lai novērstu Xylella fastidiosa (Wells et al.) ievešanu un izplatīšanos Savienībā (OV L 125, 21.5.2015., 36. lpp.).
   
      PIELIKUMS
      Komisijas Īstenošanas lēmuma (ES) 2015/789 II pielikuma A daļu aizstāj ar šādu:
      
         “A DAĻA
         
            Inficētā zona Itālijā
         
         Itālijas inficētajā zonā ietilpst šādas teritorijas:
         
                     1.
                  
                  
                     Lečes province
                  
               
                     2.
                  
                  
                     Brindizi province
                  
               
                     3.
                  
                  
                     Pašvaldības, kas atrodas Taranto provincē:
                     
                                  
                              
                              
                                 
                                    Avetrana
                                 
                              
                           
                                  
                              
                              
                                 
                                    Carosino
                                 
                              
                           
                                  
                              
                              
                                 
                                    Crispiano
                                 
                              
                           
                                  
                              
                              
                                 
                                    Faggiano
                                 
                              
                           
                                  
                              
                              
                                 
                                    Fragagnano
                                 
                              
                           
                                  
                              
                              
                                 
                                    Grottaglie
                                 
                              
                           
                                  
                              
                              
                                 
                                    Leporano
                                 
                              
                           
                                  
                              
                              
                                 
                                    Lizzano
                                 
                              
                           
                                  
                              
                              
                                 
                                    Manduria
                                 
                              
                           
                                  
                              
                              
                                 
                                    Martina Franca
                                 
                              
                           
                                  
                              
                              
                                 
                                    Maruggio
                                 
                              
                           
                                  
                              
                              
                                 
                                    Monteiasi
                                 
                              
                           
                                  
                              
                              
                                 
                                    Montemesola
                                 
                              
                           
                                  
                              
                              
                                 
                                    Monteparano
                                 
                              
                           
                                  
                              
                              
                                 
                                    Pulsano
                                 
                              
                           
                                  
                              
                              
                                 
                                    Roccaforzata
                                 
                              
                           
                                  
                              
                              
                                 
                                    San Giorgio Ionico
                                 
                              
                           
                                  
                              
                              
                                 
                                    San Marzano di San Giuseppe
                                 
                              
                           
                                  
                              
                              
                                 
                                    Sava
                                 
                              
                           
                                  
                              
                              
                                 
                                    Statte
                                 
                              
                           
                                  
                              
                              
                                 
                                    Taranto
                                 
                              
                           
                                  
                              
                              
                                 
                                    Torricella
                                 
                              
                           
               
                     4.
                  
                  
                     Pašvaldība, kas atrodas Bari provincē:
                     Locorotondo”